জিজ্ঞাসাবাদকারী সূত্র জানায়, গতকাল জামায়াত নেতা দেলাওয়ার হোসেইন সাঈদীকে প্রথা-বিরোধী লেখক হুমায়ুন আজাদের হত্যাকান্ড সম্পর্কে ব্যাপক জিজ্ঞাসাবাদ করা হয়েছে। হুমায়ুন আজাদের হত্যাকান্ড নিয়ে জিজ্ঞাসাবাদে সাঈদী বিব্রতবোধ করেন। গোয়েন্দারা তার কাছে জানতে চান, আপনি তো প্রথা-বিরোধী লেখক হুমায়ুন আজাদকে হত্যা করিয়েছেন। এ সময় সাঈদী বলেন, অসম্ভব। আমি তাদের নাস্তিক কার্যক্রম পছন্দ করতাম না। এ সময় গোয়েন্দারা তাকে বলেন, আপনি একাধিক ওয়াজ ও মিটিংয়ে জনসম্মুখে হুমায়ুন আজাদকে হত্যার হুমকি দিয়েছিলেন। এবারও তিনি অস্বীকার করলে গোয়েন্দাদের কাছে থাকা এ সংক্রান্ত ওয়াজের অডিও রেকর্ড ও ভিডিও ফুটেজ শোনানো হয় সাঈদীকে। অডিও এবং ভিডিও ফুটেজ দেখে দেলাওয়ার হোসেন সাঈদী আঁতকে ওঠেন।